open-index/open-wikipedia-markdown huggingface dataset:
Ίντγουλφ της Νορθουμβρίας

Ο **Ίντγουλφ της Νορθουμβρίας** (*Eadwulf I of Northumbria*, πέθανε το 717) βασιλιάς της Νορθουμβρίας (704 - 705) την περίοδο που μεσολάβησε από τον θάνατο του Άλντφριθ της Νορθουμβρίας μέχρι την επαναφορά στον θρόνο του γιου του Όσρεντ της Νορθουμβρίας.
Ο Όσρεντ ήταν μικρό παιδί την εποχή που πέθανε ο πατέρας του, δεν καταγράφεται καμιά συγγενική σχέση του Ίντγουλφ με την δυναστεία του Ίδα της Βερνικίας γι'αυτό οι περισσότεροι ιστορικοί πιστεύουν ότι ήταν σφετεριστής. Εμφανίστηκαν ωστόσο πολλοί δευτερεύοντες κλάδοι στον βασιλικό οίκο της Βερνικίας όταν ξεκληρίστηκε η κύρια γραμμή, αυτό δεν αποκλείει το γεγονός να ανήκε και ο Ίντγουλφ σε κάποιον από αυτούς.

Αρχικά ο Ίντγουλφ κέρδισε τον θρόνο με την υποστήριξη του ισχυρότατου κόμη Μπέρτφριθ ο οποίος είχε την εξουσία στα βορειοανατολικά σύνορα της Νορθουμβρίας κατά μήκος του ποταμού Φόρθ αλλά πολύ σύντομα ξέσπασε νέα κρίση. Ο εξόριστος από τον Άλντφριθ επίσκοπος Ουίλφριντ δήλωσε την επιθυμία του να επιστρέψει στην Νορθουμβρία ο Ίντγουλφ αρνήθηκε αντίθετα ο προστάτης του κόμης Μπέρτφριθ ήθελε την επιστροφή του επισκόπου στην χώρα. Η κρίση οδήγησε σε σύγκρουση του βασιλιά με τον ισχυρό κόμη ο οποίος τον εκθρόνισε και τοποθέτησε στον θρόνο της Βερνικίας το μικρό παιδί Όσρεντ.  
Ο Ίντγουλφ πέρασε το υπόλοιπο διάστημα της ζωής του στην εξορία στα βασίλεια του Λα Ριάτα και τους Πίκτους, ο θάνατος του σύμφωνα με τα *Χρονικά του Ούλστερ* συνέβη το 717. Ο γιος του Ίρνγουιν δολοφονήθηκε ύστερα από διαταγή του Έαντμπερ της Νορθουμβριας (740), δισέγγονοι του ήταν οι μετέπειτα βασιλείς Ίρντγουλφ της Νορθουμβρίας και Έανρεντ της Νορθουμβρίας.

## Πηγές

Higham, N.J., The Kingdom of Northumbria AD 350-1100. Stroud: Sutton, 1993. 
Marsden, J., Northanhymbre Saga: The History of the Anglo-Saxon Kings of Northumbria. London: Cathie, 1992. 
Yorke, Barbara, Kings and Kingdoms of early Anglo-Saxon England. London: Seaby, 1990. 

## Εξωτερικοί σύνδεσμοι

*Ίντγουλφ

Ιντγουλφ
Βιομετρία

Η **Βιομετρία**, (biometry ή biometrics), είναι μια εξειδικευμένη επιστήμη που το αντικείμενο της έρευνάς της είναι η ανάλυση των βιολογικών στοιχείων μέσω δικών της στατιστικών και μαθηματικών μεθόδων.

Συγκεκριμένα η Βιομετρία αναλύει με δική της μεθοδολογία, χρησιμοποιώντας ειδικά όργανα, τα βιομετρικά χαρακτηριστικά των έμβιων ζωϊκών ειδών και ειδικότερα του ανθρώπου. Έτσι υπό τη γενικότερη έννοια αποτελεί κλάδο της Βιολογίας, ενώ υπό την ειδικότερη επί της Φυσικής ανθρωπολογίας, σε επιμέρους κλάδο (της Βιομετρίας), που ονομάζεται Ανθρωπομετρία.  

Ως κλάδος της Βιομετρίας η ανθρωπομετρία διαιρείται επιμέρους σε:

# Σωματομετρία
# Σωματοσκοπία
# Μορφολογία
*Παράλληλα αυτών η ανθρωπομετρία διακρίνεται και στη Δικαστική Ανθρωπομετρία, που αποτελεί και κλάδο της Εγκληματολογίας. 
Νεότερος σύγχρονος κλάδος της Βιομετρίας είναι η Εργονομική Βιομετρία, που αποτελεί και ταυτόσημο κλάδο της Εργονομίας.

Κατηγορία:Ασφάλεια
Κατηγορία:Ανθρωπομετρία
Γιάννης Σακελλαράκης

Ο **Γιάννης Σακελλαράκης** (Μάρτιος 1936 – 28 Οκτωβρίου 2010) ήταν Έλληνας αρχαιολόγος, διδάκτωρ του Πανεπιστημίου της Χαϊδελβέργης και μέλος της ελληνικής αρχαιολογικής υπηρεσίας από το 1963. Διακρίθηκε για τις αρχαιολογικές του ανασκαφές και ανακαλύψεις στην Κρήτη.
## Βιογραφικά στοιχεία

Γεννήθηκε στην οδό Ηπείρου στην Αθήνα το 1936. Πήρε πτυχίο από το Τμήμα Ιστορίας και Αρχαιολογίας του Πανεπιστημίου Αθηνών και υπηρέτησε ως αρχαιολόγος σε πολλά μέρη της Ελλάδας. Στην Κρήτη, σε ηλικία 27 ετών αρχικά ως επιμελητής Αρχαιοτήτων στο Μουσείο Ηρακλείου (1963-1968) κι αργότερα ως διευθυντής του (1980-1987) και στην Αθήνα ως επιμελητής Κρήτης και έφορος των Προϊστορικών Συλλόγων (1970-1980) και υποδιευθυντής (1987-1994) του Εθνικού Αρχαιολογικού Μουσείου. Δίδαξε στα Πανεπιστήμια Αθηνών, Αμβούργου και Χαϊδελβέργης. Δημοσίευσε πολλά βιβλία και άρθρα, κυρίως για τους πρώιμους πολιτισμούς του Αιγαίου. Έδωσε πολλές δεκάδες διαλέξεις σ' όλο τον κόσμο και έλαβε μέρος σε πλήθος συνέδρια και συμπόσια. Ήταν μέλος πολλών ελληνικών και ξένων επιστημονικών σωματείων. Βραβεύθηκε μαζί με την Έφη Σακελλαράκη από την Ακαδημία Αθηνών και τιμήθηκε με το χρυσό μετάλλιο του Πανεπιστημίου Κρήτης. Τον Ιανουάριο του 2004 τιμήθηκε από τον Πρόεδρο της Δημοκρατίας με το χρυσό σταυρό του Τάγματος της Τιμής.

Ο Σακελλαράκης απεβίωσε στις 28 Οκτωβρίου του 2010. Ζήτησε τα οστά του να ταφούν στην κρητική Ζώμινθο την οποία και ανακάλυψε.

## Αρχαιολογική δράση

Ανάσκαψε τις Αρχάνες, μαζί με τη σύζυγο του Έφη Σαπουνά. Εκεί, σε ένα «βύθισμα» ανακάλυψε ένα μικρό θαλαμωτό τάφο που ωστόσο δεν διέθετε ευρήματα. Έτσι ξεκίνησε την αναζήτηση του Ανακτόρου των Αρχανών και το κατάφερε. Στη συνέχεια ανακάλυψε το αρχαίο νεκροταφείο στο Φουρνί και τον ναό στα Ανεμόσπηλια.

Γράφει ο ίδιος: *«Πριν από 37 αιώνες, σε μιά εποχή που άγριοι σεισμοί σάρωναν την Κρήτη, ένας Μινωίτης ιερέας προσπάθησε να εξορκίσει τη μεγάλη καταστροφή με μια σπάνια απελπισμένη πράξη. Στη θεότητα του ναού της λοφοπλαγιάς πρόσφερε την πιο μεγάλη θυσία: μια ανθρώπινη ζωή. Θύμα και θύτης θάφτηκαν την ίδια στιγμή από σεισμική δόνηση, που γκρέμισε το ιερό»*.

Η εικασία αυτή του Σακελλαράκη δημιούργησε μεγάλες αντιδράσεις. Η άποψή του δε του στοίχισε μια καθηγητική έδρα.

Στις 29 Αυγούστου 1984 ανακάλυψε στο Ιδαίον Αντρο της Κρήτης, σειρά σημαντικών αρχαιολογικών ευρημάτων της Μινωικής Περιόδου, τα οποία μάλλον είχε κρύψει παλαιότερα εκεί κάποιος κάτοικος των Ανωγείων. Ανακάλυψε την Ζώμινθο. Τελευταία ανέσκαψε στα Κύθηρα. 

## Εργογραφία
* 
* 
* 
* 
* 
* 
* 
* 
* 

## Παραπομπές


## Εξωτερικοί σύνδεσμοι
* , ιστοσελίδα Δήμου Αρχανών - Αστερουσίων.
*
*

Κατηγορία:Έλληνες αρχαιολόγοι
Κατηγορία:Έλληνες έφοροι μουσείων
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Πανεπιστημίου της Χαϊδελβέργης
Αντίοχος (γιος Σέλευκου Δ΄)

Ο **Αντίοχος** ήταν πρίγκιπας της Δυναστείας των Σελευκιδών, βασιλέων της Συρίας κατά την ελληνιστική περίοδο. Ήταν μικρότερος γιος του Σέλευκου Δ' του Φιλοπάτορος και της Λαοδίκης Δ'. Ορίστηκε διάδοχος του θρόνου κατά την περίοδο 175 - 170 π.Χ., αλλά ως ανήλικος δεν κυβέρνησε ποτέ. Αντίθετα δολοφονήθηκε πριν από την ενηλικίωσή του.

## Βιογραφικά στοιχεία

Το 187 π.Χ. δολοφονήθηκε ο ηγεμόνας των Σελευκιδών, Αντίοχος Γ' ο Μέγας, και στην εξουσία τον διαδέχτηκε ο δεύτερος γιος του, Σέλευκος Δ' Φιλοπάτωρ. Ενώθηκε με τα δεσμά του γάμου με την αδερφή του Λαοδίκη Δ', και μαζί απέκτησαν τρία παιδιά: τον Αντίοχο, το Δημήτριο, που αργότερα βασίλεψε με την επωνυμία Δημήτριος Α' Σωτήρ, καθώς και μία κόρη, την Λαοδίκη Ε' της Συρίας. Μετά την ήττα του από την Ρώμη ο Αντίοχος Γ΄ είχε υπογράψει την Συνθήκη της Απάμειας, σύμφωνα με τους όρους της Συνθήκης η βασιλική οικογένεια των Σελευκιδών ήταν υποχρεωμένη να στείλει κάποιο μέλος της όμηρο στην Ρώμη Κατά τη διάρκεια της βασιλείας του ο Σέλευκος Δ' κατάφερε να πείσει την Ρωμαϊκή Δημοκρατία να απελευθερώσουν το μικρότερο αδερφό του Αντίοχο Δ΄ τον Επιφανή που κρατείτο όμηρος, υπό τον όρο να στείλει στη Ρώμη το γιο και διάδοχό του Δημήτριο. Η ανταλλαγή ανάμεσα στους δύο ομήρους έγινε πιθανότατα πριν το 178 π.Χ.

Το 175 π.Χ. ο υπουργός του Ηλιόδωρος θανάτωσε το Σέλευκο. Με το Δημήτριο να βρίσκεται ακόμη στη Ρώμη, διάδοχος ορίστηκε ο μικρός του γιος, Αντίοχος, ο οποίος ήταν ανήλικος, την πραγματική εξουσία είχε ωστόσο ο ίδιος ο Ηλιόδωρος. Ο Αντίοχος Δ΄ έφτασε κατόπιν, εκτέλεσε τον Ηλιόδωρο και ορκίστηκε νέος βασιλιάς αφού παντρεύτηκε ο ίδιος στον τρίτο της γάμο την αδελφή του και χήρα του Σελεύκου Δ΄ Λαοδίκη. Ο μικρός Αντίοχος ήταν αρχικά συμβασιλεύς υπό την σκιά του Αντιόχου Δ΄ αλλά σύντομα δολοφονήθηκε υπό τις διαταγές του θείου του (170/169 π.Χ.) ο οποίος ανέλαβε εξ΄ολοκλήρου την βασιλεία.

## Χρονολόγιο

## Παραπομπές



## Πηγές

*Τα λήμματα της βικιπαίδειας Σέλευκος Δ' Φιλοπάτωρ, Λαοδίκη Δ' της Συρίας, Αντίοχος Δ' Επιφανής και οι πηγές αυτών.
*Allen, Joel (2019). The Roman Republic in the Hellenistic Mediterranean: From Alexander to Caesar. John Wiley & Sons.
*Biers, William R. (1992). Art, Artefacts and Chronology in Classical Archaeology. Approaching the Ancient World. Τομ. 2. Routledge. 
*Gera, Dov (1998). Judaea and Mediterranean Politics: 219 to 161 B.C.E. Brill's Series in Jewish Studies. Τομ. 8. Brill. 
*Sartre, Maurice (2009) [2006]. Histoires Grecques: Snapshots from Antiquity. Revealing Antiquity. Vol. 17. Translated by Porter, Catherine. Harvard University Press. 
*Wright, Nicholas L. (2005). "Seleucid Royal Cult, Indigenous Religious Traditions and Radiate Crowns: The Numismatic Evidence". Mediterranean Archaeology. 18. Sydney University Press: 81.

## Δείτε επίσης
* Δυναστεία των Σελευκιδών
* Αυτοκρατορία των Σελευκιδών
* Ελληνιστική περίοδος

Κατηγορία:Δυναστεία των Σελευκιδών
Κατηγορία:Ελληνιστική περίοδος
Κάτω Δίκωμο

Το **Κάτω Δίκωμο** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου. Σε αυτήν, μαζί με το Πάνω Δίκωμο (*Yukarı Dikmen*), συναποτελούν την ενιαία κοινότητα Δικώμου (*Dikmen*) της Επαρχίας Γκίρνε.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Πρόσωπα
* Δημήτρης Χριστόφιας

## Παραπομπές


## Πηγές
* 

Κατηγορία:Κοινότητες της Επαρχίας Κερύνειας
Δημήτρης Μούγιος

Ο **Δημήτρης Μούγιος** είναι πρωταθλητής της κωπηλασίας, ο οποίος αναδείχθηκε αργυρός Ολυμπιονίκης μαζί με το Βασίλη Πολύμερο στους Ολυμπιακούς Αγώνες του 2008 στο Πεκίνο.

## Βιογραφικό
Γεννήθηκε στις 13 Οκτωβρίου του 1981 και κατάγεται απο τον Πόρο. Εχει σπουδάσει Οικονομικά στο τμήμα Χρηματοοικονομικής και τραπεζικής Διοικητικής στο Πανεπιστήμιο Πειραιά. Είναι Οικονομικός αξιωματικός στο Πολεμικό Ναυτικό.

## Ολυμπιακοί Αγώνες
Στις 17 Αυγούστου του 2008 κατέκτησε το αργυρό μετάλλιο μαζί με τον Πολύμερο στους Ολυμπιακούς Αγώνες, αγωνιζόμενος στον τελικό του διπλού σκιφ ελαφρών βαρών.

## Διακρίσεις στο διπλό σκιφ

Το δίδυμο Πολύμερου- Μούγιου κατέκτησαν και ένα χρυσό μετάλλιο στο ευρωπαϊκό πρωτάθλημα στο Σχινιά, το Σεπτέμβριο του 2008.

Η ομάδα των δύο αθλητών (Πολύμερος- Μούγιος) ψηφίστηκε ως κορυφαία ομάδα του 2008 από τον ΠΣΑΤ, το Δεκέμβριο του 2008.

Τον επόμενο χρόνο στις 20 Σεπτεμβρίου του 2009, στο ευρωπαϊκό πρωτάθλημα στη Λευκορωσία κατέκτησε χρυσό μετάλλιο στο διπλό σκιφ ελαφρών βαρών ανδρών, με παρτενέρ τον Πολύμερο.

## Άλλες διεθνείς επιτυχίες
*2007  αργυρό μετάλλιο στο Παγκόσμιο Πρωτάθλημα στο Μόναχο της Γερμανίας.
*2006 χάλκινο μετάλλιο στο Παγκόσμιο κύπελλο στη Λουκέρνη της Ελβετίας.
*2005 4η θέση στους Μεσογειακούς αγώνες Αλμερία της Ισπανίας.
*Από το 1998-2000 Βαλκανικός Πρωταθλητής.

## Παραπομπές


Κατηγορία:Έλληνες αργυροί Ολυμπιονίκες
Κατηγορία:Έλληνες αθλητές της κωπηλασίας
Ευμένης

**Ευμένης** είναι ένα αρχαίο ελληνικό όνομα. Σε πηγές της ελληνικής ιστορίας αναφέρονται τα παρακάτω πρόσωπα που έφεραν το όνομα αυτό:

*Ευμένης ο Καρδιανός, στρατηγός του Μεγάλου Αλεξάνδρου.
*Ευμένης Α΄, ηγεμόνας της Περγάμου.
*Ευμένης Β΄, ηγεμόνας της Περγάμου.
*Ευμένης Γ΄, ηγεμόνας της Περγάμου.
*Ευμένης, συμβασιλιάς του Αντίμαχου Α΄ της Βακτρίας.
*Ευμένης, γλύπτης του 3ου αιώνα π.Χ.
*Ευμένης, άγιος του 7ου αιώνα.

Κατηγορία:Αποσαφηνίσεις ονομάτων
Αλίκη (όνομα)

Το όνομα **Αλίκη** χρησιμοποιείται ως θηλυκό όνομα σε πολλούς πολιτισμούς, έχοντας ρίζες στην γαλλική γλώσσα. 

Το όνομα έχει διάφορες ρίζες, μια από αυτές είναι η μορφή του παλιού γαλλικού ονόματος *Άλις* (Alis), σύντομη μορφή του *Αδελαΐς που* προέρχεται από τις πρωτογερμανικές λέξεις *aþala-, που σημαίνει "ευγενής" και *haidu-, που σημαίνει "εμφάνιση". 

## Δημοτικότητα
Το 2015 το όνομα εμφανίστηκε στα 100 πιο δημοφιλή ονόματα για κοριτσάκια στην Αυστραλία, το Βέλγιο, τη Γαλλία, τον Καναδά, την Ιρλανδία, τη Σκωτία, την Αγγλία, την Ουαλία και τη Βόρεια Ιρλανδία. Στην Αγγλία και την Ουαλία κατατάχθηκε 24ο πιο δημοφιλές όνομα το 2015, ενώ στη Σουηδία και την Ιταλία έχει εμφανιστεί στα δέκα κορυφαία ονόματα τα τελευταία χρόνια. 

Στην Ελλάδα σύμφωνα με στατιστική έρευνα του 2009 το όνομα Αλίκη είναι το 101ο πιο συχνό γυναικείο όνομα. 

Το όνομα Αλίκη είναι αυτούσιο όνομα και δεν προέρχεται ως υποκοριστικό άλλων ονομάτων.

Το όνομα έχει κυρίως διαδοθεί από την *[[Οι Περιπέτειες της Αλίκης στη Χώρα των Θαυμάτων|Αλίκη στην Χώρα των Θαυμάτων]]* , του Λιούις Κάρολ.    *Στην Ελλάδα το όνομα έχει διαδοθεί σε μεγάλο βαθμό από την ηθοποιό* 

## Ονομαστική γιορτή

* 17 Ιουλίου, ημέρα κατά την οποία η Ορθόδοξη Εκκλησία τιμά την μνήμη της Αγίας Άλιξ της Παθούσας.

## Σε άλλες  γλώσσες

* Alice Αγγλικά

* Alice / Alique Γαλλικά

* Alice Ιταλικά
* Alicia  Ισπανικά

* Alice Πορτογαλικά

## Παραπομπές


Κατηγορία:Αποσαφηνίσεις ονομάτων
Κατηγορία:Γυναικεία ελληνικά ονόματα
Τσανγκ Γιμόου

Ο **Τσανγκ Γιμόου** (απλοποιημένη Κινεζική: 张艺谋, παραδοσιακή Κινεζική: 張藝謀, πινγίν: *Zhāngyìmóu*) είναι Κινέζος σκηνοθέτης. Γεννήθηκε στο Πεκίνο το 1951 και ξεκίνησε σπουδές στην ακαδημία κινηματογράφου του Πεκίνου στην ασυνήθιστα μεγάλη ηλικία των 27 χρονών. Αποφοίτησε το 1982 με τους Τσεν Καϊγκέ και Τιαν Τζουαντζουάν.

Έχει επηρεαστεί από σκηνοθέτες όπως οι Ταρκόφσκι, Αντονιόνι, Σκορσέζε, Κουρόσαβα, Κούμπρικ και Τριφό.

Η πρώτη του ταινία ευρείας προβολής στη Δύση ήταν το *Σήκωσε τα κόκκινα φανάρια* (大红灯笼高高挂, 1991).

Το 2008 σκηνοθέτησε την τελετή έναρξης των Ολυμπιακών Αγώνων του Πεκίνου, ένα εντυπωσιακό θέαμα με δεκαπλάσιο κόστος από αυτήν της Αθήνας το 2004 (300 εκ. δολάρια), με τη συμμετοχή περίπου 15.000 χορευτών και άλλων καλλιτεχνών.

## Έργα
* 1991: *Σήκωσε τα κόκκινα φανάρια* (大红灯笼高高挂) 
* 1994: *Να ζεις* (活着), Μέγα Βραβείο Φεστιβάλ Καννών
* 2002: ''Ήρωας'' (英雄)
* 2004: ''Ιπτάμενα στιλέτα'' (十面埋伏)
* 2006: *Η κατάρα του χρυσού λουλουδιού* (满城尽带黄金甲)
* 2016: *Το Σινικό τείχος* (长城)

## Παραπομπές


## Εξωτερικοί σύνδεσμοι
* 

Κατηγορία:Κινέζοι σκηνοθέτες κινηματογράφου
Γλυκόλυση

Με τον όρο **γλυκόλυση**, χαρακτηρίζεται γενικά η βιοχημική διεργασία της διάσπασης σακχάρων και ιδιαίτερα της γλυκόζης, εξ ου και η ονομασία της. Η γλυκόλυση αποτελεί το πρώτο στάδιο της κυτταρικής αναπνοής, ανεξάρτητα της αναγκαίας παρουσίας ή όχι οξυγόνου, που σημαίνει ότι η γλυκόλυση πραγματοποιείται τόσο στην αεροβική όσο και στην αναεροβική αναπνοή, των κυττάρων. Στα ευκαρυωτικά κύτταρα, η γλυκόλυση λαμβάνει χώρα στο κυτοσόλιο.

Κατά τη γλυκόλυση η γλυκόζη μετατρέπεται σε δύο μόρια πυροσταφυλικού οξέος.

## Τα στάδια της γλυκόλυσης
Η γλυκολυτική πορεία διαιρείται σε τρία στάδια:

*Στάδιο 1
α) Η **γλυκόζη** φωσφορυλιώνεται από την ATP για να σχηματίσει την **6-φωσφορική γλυκόζη**. Καταλύεται από την *εξοκινάση*.

β) Η **6-φωσφορική γλυκόζη** ισομεριώνεται προς **6-φωσφορική φρουκτόζη**. Καταλύεται από την *ισομεράση της φωσφογλυκόζης*.

γ) Η **6-φωσφορική φρουκτόζη** φωσφορυλιώνεται από την ATP για να σχηματίσει την **1,6-διφωσφορική φρουκτόζη**, η οποία διασπάται σε **φωσφορική διυδροξυακετόνη** και σε **3-φωσφορική γλυκεραλδεϋδη**. Καταλύεται από την *αλδολάση*.

*Στάδιο 2
α) Η **φωσφορική διυδροξυακετόνη** συνεχίζει την πορεία μόνο αν μετατραπεί σε μία **3-φωσφορική γλυκεραλδεϋδη**. Καταλύεται από την *ισομεράση των φωσφορικών τριοζών*.

β) Τα δύο μόρια της **3-φωσφορικής γλυκεραλδεϋδης**, μετατρέπονται σε **1,3-διφωσφογλυκερικό**. Καταλύεται από την *αφυδρογονάση της 3-φωσφορικής γλυκεραλδεϋδης*.

*Στάδιο 3
α) To **1,3-διφωσφογλυκερικό** σχηματίζεται σε **3-φωσφογλυκερικό**. Καταλύεται από την *κινάση του φωσφογλυκερικού*.

β) Το **3-φωσφογλυκερικό** αναδιατάσεται σε **2-φωσφογλυκερικό** με τη βοήθεια της *μουτάσης του φωσφογλυκερικού*.

γ) Το **2-φωσφογλυκερικό** αφυδατώνεται σε **φωσφο-ενολο-πυροσταφυλικό** το οποίο καταλύεται από την *ενολάση*.

δ) Τέλος, το **φωσφο-ενολο-πυροσταφυλικό**, μετατρέπεται σε μια σταθερή κετόνη, το **πυροσταφυλικό**. Καταλύεται από την *κινάση του πυροσταφυλικού*.

Στη συνέχεια από το πυροσταφυλικό μπορεί να σχηματιστεί : Γαλακτικό οξύ, Ακετυλο-Συνένζυμο Α ή Ακεταλδεϋδη.

## Εξωτερικοί σύνδεσμοι
* Η χημική λογική πίσω από την γλυκόλυση στο ufp.pt
* *[https://web.archive.org/web/20160305062351/http://www.metpath.teithe.gr/?part=glycolysis&lang=el metpath]*: Διαδραστικός χάρτης της γλυκόλυσης

## Πηγές
*"Λεξικό Βιολογίας Collins", σ. 425  - Εκδόσεις Ι. Φλώρος - Αθήνα
*"Εγκυκλοπαίδεια Πάπυρος Λαρούς Μπριτάννικα" τ.18ος σ.326.

Κατηγορία:Μεταβολισμός
Κατηγορία:Χημικές αντιδράσεις
Κατηγορία:Βιοχημεία
Πυροσταφυλικό οξύ

Το **πυροσταφυλικό οξύ** (αγγλικά: *pyruvic acid* ή *pyruvate*) είναι ένα πολύ σημαντικό μόριο για την κυτταρική αναπνοή. Το μόριο του πυροσταφυλικού οξέος αποτελείται από τρία άτομα άνθρακα και σχηματίζεται από τη γλυκόζη και τη γλυκερόλη κατά τη βιοχημική διεργασία της γλυκόλυσης.

Το πυροσταφυλικό οξύ στη συνέχεια διασπάται. Οι αντιδράσεις διάσπασής του εξαρτώνται από την παρουσία ή όχι οξυγόνου, δηλαδή από την αερόβια ή αναερόβια αναπνοή των κυττάρων αντίστοιχα. 

## Ιδιότητες
Πρόκειται για άχρωμο υγρό με οσμή οξικού οξέος. Έχει σημείο βρασμού 165&nbsp;°C. Είναι διαλυτό στο νερό, την αλκοόλη και στον αιθέρα με αρκετή οξύτητα (pKa=2,5). Στο μεταβολισμό των υδατανθράκων αποτελεί τον σημαντικό ενδιάμεσο. Παράγωγο του πυροσταφυλικού οξέος είναι το *φαινυλοπυροσταφυλικό οξύ* που απαντάται στα ούρα ατόμων που πάσχουν από φαινυλκετονουρία.

Γενικά το πυροσταφυλικό οξύ μπορεί να σχηματιστεί από τη ζύμωση σακχαρόζης ή με θέρμανση του τρυγικού οξέος με θειϊκό νάτριο. Χημικά ανήκει στα Κετοξέα που αποτελούν υποκατηγορία των Καρβονικών οξέων.

## Παραπομπές


## Εξωτερικοί σύνδεσμοι

* Mass spectrum of pyruvic acid - Golm metabolome database

Κατηγορία:Καρβονικά οξέα
Κατηγορία:Κετοξέα
Αλδόζη

Στη Βιοχημεία με το όνομα **αλδόζη**, (*aldose*), φέρεται οποιοδήποτε σάκχαρο όπου στη μοριακή του σύνθεση περιέχει μια ομάδα αλδεΰδης προσκολλημένη στο πρώτο άτομο του άνθρακα.

Οι αλδόζες είναι οργανικές ενώσεις που μαζί με τις κετόζες ανήκουν στους μονοσακχαρίτες. Χαρακτηριστικό τους είναι η ύπαρξη μιας αλδεϋδομάδας (**-CH=O**) στο μόριό τους. Ανάλογα με τον αριθμό ατόμων άνθρακα ή οξυγόνου που περιέχουν στο μόριό τους διακρίνονται σε *αλδοτριόζες*, (με μία αλδεϋδομάδα και δύο υδροξύλια, -ΟΗ), *αλδοτετρόζες*, (με μία -CH=Ο και τρία -ΟΗ), *αλδοπεντόζες*, (με μία -CH=Ο και τέσσερα -ΟΗ), *[[αλδοεξόζες]]*, (με μία -CH=Ο και πέντε -ΟΗ) κ.λπ. 
Λόγω του μεγάλου αριθμού ασύμμετρων ατόμων άνθρακα που περιέχουν εμφανίζονται με διάφορες στερεοχημικές μορφές. Επίσης παρουσιάζουν αναγωγικές ιδιότητες και οξειδώνονται σε αλδονικά οξέα ή και σε σακχαρικά οξέα αν ταυτόχρονα με την χαρακτηριστική τους ομάδα οξειδωθεί και η πρωτοταγής αλκοολική ομάδα. Υπό την επίδραση της φαινυλυδραζίνης οι αλδόζες παρέχουν οζαζόνες.

Σημαντικότερες αλδόζες (αλφαβητικά) είναι: η αραβινόζη, η γλυκεριναλδεΰδη, η γλυκόζη, η ερυθρόζη, η μαννόζη, η ξυλόζη και η ριβόζη.
*Όλες οι αλδόζες, εκ της σύνθεσής τους, ανήκουν στη γενικότερη κατηγορία οργανικών ενώσεων, τις αλδεϋδαλκοόλες ή οξυαλδεΰδες.

## Εξωτερικοί σύνδεσμοι
*
Παντόποδα

**Παντόποδα** είναι ομοταξία αρθρόποδων, τα οποία ζουν στη θάλασσα και ονομάζονται και **Πυκνογονίδες**. Η ονομασία τους οφείλεται στα συνήθως πολύ μεγάλα σε μήκος πόδια τους. Ζουν σε παράκτιες αλλά και σε πολικές περιοχές, έρποντας στο βυθό ή σε μέσα σε βράχους και σε θαλάσσια φυτά. Επίσης, συναντώνται και σε μεγάλα βάθη της τάξης των 4.000 μέτρων. Υπάρχουν περί τα 500 είδη Παντόποδων.

## Ταξινόμηση
Η ταξινόμηση των πυκνογονιδών δεν είναι συγκεκριμένη. Παλαιότερα, οι επιστήμονες τα κατέτασσαν στα Αραχνοειδή, ενώ άλλοι τα κατατάσσουν στα Καρκινοειδή.

## Περιγραφή
Το σώμα τους είναι μικρό και λεπτό, ενώ διαιρείται σε τρία μέρη: το κεφάλι, τον κορμό και την κοιλιά, η οποία χωρίζεται σε άρθρα. Στο κεφάλι έχουν χηληκεραίες,  οι οποίες χρησιμεύουν για την προστασία από τους εχθρούς ή και για την επίθεση. Εκτός αυτών, φέρουν και δύο ζεύγη κεραιών για να συλλαμβάνουν την τροφή τους και δύο μάτια για να βλέπουν. Σε ορισμένα βενθικά είδη (που ζουν στις αβύσσους) τα μάτια δεν υπάρχουν. Στην άκρη της προβοσκίδας τους βρίσκεται το στόμα, που είναι μυζητικό. Τα Παντόποδα φέρουν τέσσερα ζεύγη πολύ μακριών συνήθως ποδιών, εξ ου και η ονομασία τους.

## Βιβλιογραφία
*Συλλογικό έργο, Νέα Εγκυκλοπαιδεία, εκδ. Μαλλιάρης- Παιδεία, 2006, τ. 20, σελ. 81.

## Παραπομπές
*

## Εξωτερικοί σύνδεσμοι

* PycnoBase: Παγκόσμιος κατάλογος των Πυκνογονίδων
* Introduction to the Pycnogonida
* Φωτογραφίες
** Βιβλιογραφία (από το Franz Krapp)

Κατηγορία:Αρθρόποδα
Κλέλια Πανταζή

Η **Κλέλια (Χαρίκλεια) Πανταζή** (γενν. Μυτιλήνη, 18 Μαρτίου 1985) είναι Ελληνίδα πρωταθλήτρια και Ολυμπιονίκης της ρυθμικής γυμναστικής. Κατέκτησε το χάλκινο μετάλλιο με την εθνική ομάδα του ανσάμπλ στους Ολυμπιακούς Αγώνες του 2000 στο Σίδνεϊ.

## Βιογραφία και καριέρα
Γεννήθηκε το 1985 στη Μυτιλήνη και ξεκίνησε την ενασχόληση της με τη ρυθμική γυμναστική στο Γυμναστικό Σύλλογο Μοσχάτου. Οι πρώτες της μεγάλες διακρίσεις σε παγκόσμιο επίπεδο ήρθαν το 2002, στη Νέα Ορλεάνη, όταν κατέκτησε τρία μετάλλια στο Παγκόσμιο πρωτάθλημα εκείνης της χρονιάς. Συγκεκριμένα, πρώτευσε στα τρία σχοινάκια – δύο μπάλες και κατέκτησε ένα χρυσό μετάλλιο, ενώ κέρδισε και από ένα χάλκινο μετάλλιο στις κορδέλες και στο σύνθετο ομαδικό, στην ίδια διοργάνωση.

## Ολυμπιονίκης
Το 2000, στους Ολυμπιακούς Αγώνες του Σίδνεϊ, προκρίθηκε στον τελικό του ανσάμπλ, μαζί με τις υπόλοιπες αθλήτριες της εθνικής Ελλάδος. Το ανσάμπλ κατέκτησαν το χάλκινο μετάλλιο στις 30 Σεπτεμβρίου και η Πανταζή έγινε η νεότερη σε ηλικία Ελληνίδα Ολυμπιονίκης όλων των εποχών, καθώς τη χρονιά εκείνη ήταν μόλις 15 ετών. Η ελληνική ομάδα αποτελούνταν επίσης από τις Ειρήνη Αϊνδηλή, Εύα Χριστοδούλου, Μαρία Γεωργάτου, Χαρά Καρυάμη, και Άννα Πολλάτου και έλαβαν 39.285 βαθμούς.

## Προσωπική ζωή
Αδελφή της είναι η επίσης αθλήτρια ρυθμικής γυμναστικής, Άννυ Πανταζή. 

Από το 2018 είναι παντρεμένη με τον επιχειρηματία Λευτέρη Τσάκαλο και έχουν αποκτήσει μαζί τρεις γιους: τον Μιχαήλ-Άγγελο (γενν. 8 Δεκεμβρίου 2019), τον Αλέξανδρο-Ιωάννη (γενν. 3 Ιανουαρίου 2022) και τον Άρη (γενν. 17 Ιουλίου 2023).

## Παραπομπές


Πανταζη
Κατηγορία:Ελληνίδες αθλήτριες της ρυθμικής γυμναστικής
Πασχαλίτσα

μικρογραφία|Οικογένεια ...
Η **πασχαλίτσα** ***septempunctata'' ― ''Κοκκινέλλη η επτάστικτος***) είναι κολεόπτερο έντομο. Ανήκει στην οικογένεια Κοκκινελλίδες (Coccinellidae). Είναι επίσης γνωστό με τις ονομασίες **λαμπρίτσα** και **κοκκινέλλη**. Φθάνει σε μήκος τα 6 χιλιοστά. Τρέφεται με βλαβερά έντομα και για το λόγο αυτό θεωρείται ωφέλιμο ζώο για τους γεωργούς.

## Περιγραφή
Το ζώο έχει μικρό κεφάλι, που κρύβεται κάτω από τον προθώρακα και κεραίες που έχουν την ικανότητα να συστέλλονται. Τα φτερά του καλύπτονται από έλυτρα, τα οποία έχουν χρώμα κόκκινο. Επάνω τους υπάρχουν επτά μαύρα στίγματα (βούλες). Στο γεγονός οφείλεται και η επιστημονική ονομασία του εντόμου.

Η πασχαλίτσα είναι έντομο το οποίο πέφτει σε χειμερία νάρκη .Συγκεκριμένα από το φθινόπωρο κατοικεί σε μεγάλες ομάδες σε τρύπες μέσα στο χώμα ή κάτω από μεγάλες πέτρες 

## Αναπαραγωγή
Η πασχαλίτσα γεννά πολλά αυγά. Όταν βγαίνουν από αυτά οι προνύμφες είναι μεγάλες σε μήκος και έχουν έξι πόδια. Οι προνύμφες, όπως και τα τέλεια έντομα, μπορούν να τραφούν με αφίδες και επίσης με άλλα έντομα, που είναι επιζήμια για τη γεωργία.  

## Δείτε επίσης
* Έντομα

## Βιβλιογραφία
* Συλλογικό έργο, *Νέα Εγκυκλοπαιδεία*, εκδ. Μαλλιάρης- Παιδεία, 2006, τ. 20, σελ. 205.  

Κατηγορία:Κολεόπτερα
Ολοθουροειδή

Τα  **Ολοθούρια**, ή **Ολοθουροειδή**, (**Holothuroidea**), ή λαϊκώς τοποθετημένα **Ψόλιαγκος**, είναι ομοταξία θαλάσσιων Εχινόδερμων με μακρύ σώμα. Απαντώνται στις θερμές και στις εύκρατες θάλασσες. Είναι περισσότερα γνωστά με την κοινή ονομασία **[[αγγούρι|αγγούρια]] της θάλασσας**  εξαιτίας του σχήματός τους, που θυμίζει το ομώνυμο λαχανικό. Κάτω από το δέρμα τους έχουν ενδοσκελετό. Ζουν μέσα στην άμμο ή σε ρωγμές βράχων αλλά και σε κοραλλιογενείς υφάλους.  Σε είδη που διαβιούν στο πέλαγος, συνήθως ο σκελετός απουσιάζει. Μπορούν να αναπλάθουν μέρη του σώματός τους, τα οποία μερικές φορές αποκόπτουν για λόγους άμυνας. Ζουν συνήθως μοναχικά και τρέφονται με ζωικές ή φυτικές ουσίες, τις οποίες βρίσκουν στη λάσπη του βυθού. Υπάρχουν περί τα 500 είδη ολοθουροειδών. 

## Περιγραφή
thumb|200px|left|Ένα θαλάσσιο αγγούρι την ώρα της τροφής.
Το σώμα τους είναι κυλινδρικό ως σκωληκοειδές. Έχουν μαλακό δέρμα και παχύ, με μικρά πλακίδια από ασβεστόλιθο. Αυτά είναι ανεξάρτητα μεταξύ τους. Το στόμα βρίσκεται στο ένα άκρο του κυλινδρικού σώματος και περιβάλλεται από στεφάνι. Αυτό το στεφάνι φέρει 10-30 αισθητήριες κεραίες, οι οποίες συστέλλονται. .Στο άλλο άκρο του σώματός τους υπάρχει η έδρα και κατά μήκος του σώματος, τα ολοθουροειδή φέρουν πέντε σειρές από βαδιστικούς ποδίσκους.Οι ποδίσκοι που βρίσκονται στο επάνω μέρος του σώματος συντελούν στην αναπνοή και είναι επίσης όργανα αφής.  

Το αίμα των ζώων περιέχει βανάδιο για την ένωση και την μεταφορά του οξυγόνου. Για το λόγο αυτό, το αίμα των θαλασσινών αγγουριών έχει χρώμα κίτρινο..

## Αναπαραγωγή
Τα θαλάσσια αγγούρια είναι ζώα γονοχωριστικά. Έτσι, η γονιμοποίηση γίνεται εξωτερικά  και από τα αυγά βγαίνουν προνύμφες, που έχουν τη μορφή πλαγκτόν.

## Τροφή
Τρέφονται γενικά με απόβλητα στη βενθική ζώνη του ωκεανού.  Η δίαιτά τους περιλαμβάνει νεκρή και αποσυντιθέμενη οργανική ύλη που βρίσκεται στη θάλασσα, στη λάσπη του βυθού. Τα θαλάσσια αγγούρια καταπίνουν ολόκληρη τη λάσπη του βυθού. 

## Ως φαγητό και φάρμακο
thumb|200px|Αποξηραμένα θαλασσινά αγγούρια σε κινέζικο φαρμακείο.
Τα θαλάσσια αγγούρια είναι εδώδιμα σε ορισμένες χώρες της Ασίας και στην Κίνα εκτρέφονται σε ειδικά εκτροφεία. Σε χώρες, όπως η Μαλαισία και η Ινδονησία χρησιμοποιούνται για τις θεραπευτικές τους ιδιότητες. Από αυτά φτιάχνουν επίσης λάδια, κρέμες και καλλυντικά.. Πιστεύεται μάλιστα ότι τα ζώα περιέχουν όλα τα λιπαρά οξέα που είναι απαραίτητα στην επανόρθωση των ιστών.

Ερευνάται η χρήση των ολοθουροειδών και στη θεραπεία της ελονοσίας.

## Είδη
Γνωστότερο είδος είναι η ολοθούρια η σωληνωτή, η οποία φθάνει σε μήκος τα 30 εκατοστά. Το είδος αυτό ζει σε βάθος μέχρι 80 μέτρα.

## Παραπομπές


## Εξωτερικοί σύνδεσμοι

* Chek Jawa-Περισσότερες φωτογραφίες από αγγούρια της θάλασσας.

## Βιβλιογραφία
* Συλλογικό έργο, *Νέα Εγκυκλοπαιδεία*, εκδ. Μαλλιάρης- Παιδεία, 2006, τ. 18, σελ. 256.

Κατηγορία:Εχινόδερμα
Κατηγορία:Ιαπωνική κουζίνα
Στίβος στους Ολυμπιακούς Αγώνες 2008 - 20 χιλιόμετρα βάδην Ανδρών

Η **[[20 χιλιόμετρα βάδην|κούρσα των 20 χιλιομέτρων βάδην]]** των αντρών στο πρόγραμμα του στίβου των Ολυμπιακών Αγώνων του Πεκίνου διεξήχθη το πρωί του Σαββάτου 16 Αυγούστου 2008. Συμμετείχαν 51 αθλητές από 31 χώρες. Νικητής και χρυσός Ολυμπιονίκης αναδείχτηκε ο Ρώσος Βαλέρι Μπόρτσιν ενώ το ασημένιο μετάλιο κατέκτησε ο Τζέφερσον Πέρες, νικητής 12 χρόνια νωρίτερα στην Ατλάντα, και το χάλκινο ο Αυστραλός Τζάρεντ Τάλεντ.

Κατηγορία:Θερινοί Ολυμπιακοί Αγώνες 2008
Επιτραπέζια αντισφαίριση στους Ολυμπιακούς Αγώνες

Η επιτραπέζια αντισφαίριση ή **πινγκ πονγκ**, όπως είναι περισσότερο γνωστό το άθλημα, αποτελεί ολυμπιακό άθλημα από το 1988, τόσο για τους άνδρες όσο και για τις γυναίκες. 

## Αξιοσημείωτα

Ως το 2004 διεξάγονταν το μονό και το διπλό αγώνισμα, συνολικά τέσσερα. Από το 2008 το διπλό αντικαταστάθηκε από τον ομαδικό αγώνα.

Ως το 1992 απονέμονταν δύο χάλκινα μετάλλια, κάτι το οποίο καταργήθηκε στη συνέχεια. Την πλειονότητα των μεταλλίων έχει κατακτήσει η Κίνα με 16 χρυσά.

## Αγωνίσματα

## Πίνακας μεταλλίων

*Σημείωση:* Μετάλλια ως το 2008.


Κατηγορία:Αθλήματα στους Θερινούς Ολυμπιακούς Αγώνες
Αντιπτέριση στους Ολυμπιακούς Αγώνες

Η αντιπτέριση ή **μπάντμιντον**, όπως είναι γνωστό διεθνώς το άθλημα, αποτελεί ολυμπιακό άθλημα από το 1992, τόσο για τους άνδρες όσο και για τις γυναίκες

## Αξιοσημείωτα

Το μπάντμιντον υπήρξε άθλημα επίδειξης το 1972 στο Μόναχο και το 1988 στη Σεούλ.

Το 1992, που μπήκε στο επίσημο πρόγραμμα των Ολυμπιάδων, διεξήχθησαν τέσσερα αγωνίσματα. Από το 1996 έγιναν πέντε με την προσθήκη του μικτού. 

Το 1992 απονεμήθηκαν δύο χάλκινα μετάλλια, αλλά από το 1996 καθιερώθηκε ο αγώνας για την τρίτη θέση.

## Αγωνίσματα

* **Απλό ανδρών** (από 1992)
* **Διπλό ανδρών** (από 1992)
* **Απλό γυναικών** (από 1992)
* **Διπλό γυναικών** (από 1992)
* **Διπλό μικτό** (από 1996)

## Πίνακας μεταλλίων

Κατηγορία:Αθλήματα στους Θερινούς Ολυμπιακούς Αγώνες
Κατηγορία:Αντιπτέριση
Βασίλης Στεριάδης

Ο **Βασίλης Στεριάδης** (1947, Βόλος - 2003 Αθήνα) ήταν Έλληνας ποιητής και κριτικός. Σπούδασε Νομική στο Πανεπιστήμιο Αθηνών και Ιταλικά στο *Universita per Stranieri* στην Περούτζια της Ιταλίας. Εργάστηκε ως δικηγόρος μέχρι το 2002. Για δύο χρόνια (1974-75) υπήρξε σύμβουλος Γραμμάτων στην ετήσια έκδοση «Χρονικό».

Από το 1969 συνεργάστηκε με πολλά λογοτεχνικά περιοδικά (*[[Λωτός (περιοδικό)|Λωτός]]*, *[[Χρονικό (περιοδικό)|Χρονικό]]* κ.ά.) και από το 1976 μέχρι το 1984 έγραφε άρθρα και κριτικές βιβλίων στην εφημερίδα *[[Η Καθημερινή]]*. Επινόησε τον λογοτεχνικό όρο *Γενιά του '70*, ιδιαίτερα προς το τέλος της χούντας και τα πρώτα χρόνια της Μεταπολίτευσης. Στη Νέα Ιωνία δημιουργήθηκε το Ίδρυμα «Εργαστήριο Νεωτερικής Ελληνικής Ποίησης Βασίλης Στεριάδης». Πρόσφατα, με απόφαση του Δήμου Νέας Ιωνίας, μια πλατεία κοντά στο σπίτι του ποιητή, πήρε το όνομα του.

## Εργογραφία

### Ποίηση

**Ο κ. Ιβο*, εκδόσεις Λωτός, 1970
**Το ιδιωτικό αεροπλάνο*, εκδόσεις Λωτός, 1971
**Ντικ ο χλομός*, εκδόσεις Κέδρος, 1976
**Το χαμένο κολλιέ*, εκδόσεις Κέδρος, 1983
**Ο προπονητής παίκτης*, εκδόσεις Κέδρος, 1992 ISBN 960-04-0622-6
**Χριστούγεννα της Ισοπαλίας*, εκδόσεις Κέδρος, 2002 Αθήνα

Ποιήματά του έχουν μεταφραστεί στα αγγλικά, ιταλικά, ρουμανικά, και αλβανικά.

### Πεζογραφία

**Η κατηγορία Α1* (Μυθιστόρημα), εκδόσεις Εγνατία, 1979

## Εξωτερικοί σύνδεσμοι

*Η σελίδα του ποιητή στον ιστότοπο της Ελληνικής Εταιρείας Συγγραφέων
*Τα βιβλία του στις εκδόσεις Κέδρος
*Γιάννης Πλαχούρης: "Βασίλης Στεριάδης. Από τον Ίβο στην Τέχνη της ανάγνωσης. Το σήμερα που δικαιώνει το χθες της ποίησης" (Περιοδικό Φράκταλ) https://www.fractalart.gr/vasilis-steriadis/

## Βιβλιογραφία
* Καπώνης Πάνος: *Πρόσωπα στην ομίχλη* [δοκίμια], «Βασίλης Στεριάδης 1947-2003», εκδ. Απόπειρα, Αθήνα, 2012. 

  

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Να με προσέχεις

***Να Με Προσέχεις*** είναι ο τίτλος μιας δραματικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τη σεζόν 2000–2001. Δημιουργός και πρωταγωνιστής της σειράς ήταν ο Χριστόφορος Παπακαλιάτης, ενώ τη σκηνοθεσία ανέλαβε η Μίρνα Τσάπα. Το πρωταγωνιστικό καστ αποτελούταν από τον Κωνσταντίνο Μαρκουλάκη, τη Βαλέρια Χριστοδουλίδου, τη Σάννυ Χατζηαργύρη, την Άννα Μονογιού, και τον μοναδικό Αλέκο Αλεξανδράκη. Το τραγούδι των τίτλων ερμηνεύουν ο Νίκος Πορτοκάλογλου, ο οποίος το έγραψε, μαζί με την Ελένη Τσαλιγοπούλου. Η σειρά σημείωσε μεγάλα νούμερα τηλεθέασης και έχει προβληθεί αρκετές φορές σε επανάληψη από τον σταθμό.

## Επισκόπηση

## Πλοκή
Ο Κωνσταντίνος είναι ο χαρισματικός, ο άνετος, ο προκλητικός, αυτός που έχει αυτοπεποίθηση και επιτυχία στις γυναίκες. Ο Αλέξανδρος είναι ο ευαίσθητος, ο συνεσταλμένος, αυτός που προτιμάει ν' αποφεύγει τις συγκρούσεις. Είναι δύο αδέρφια κοντά στα 30 που μεγάλωσαν χωριστά με διαφορετικές οικογένειες, σε διαφορετικές χώρες. Ο Κωνσταντίνος με την αδερφή του, τη Μαριάννα, στην Ιταλία, και ο Αλέξανδρος με την αδερφή του, τη Ναταλία, και τον δεσποτικό πατέρα τους στην Ελλάδα. Από παιδιά αντάμωναν κάθε καλοκαίρι στους Παξούς, ποτέ όμως δεν γνωρίστηκαν ουσιαστικά μεταξύ τους. Τώρα ήρθε η ώρα που θα αναγκαστούν να ζήσουν όλοι μαζί, χωρίς τους γονείς τους και να τα βγάλουν πέρα μόνοι τους. Τα τέσσερα αδέρφια μαθαίνουν τη ζωή “από τη δύσκολη πλευρά της” βρίσκοντας στήριγμα ο ένας στον άλλον. Ωστόσο, η εύθραυστη οικογενειακή ισορροπία θα ανατραπεί, όταν ο Κωνσταντίνος και ο Αλέξανδρος θα ερωτευτούν και θα διεκδικήσουν την ίδια γυναίκα...

## Ηθοποιοί

## Επεισόδια

*Προβαλλόταν κάθε Πέμπτη στις 22:40 (επεισόδια 1-17) και κάθε Δευτέρα στις 22:20 (επεισόδια 18-24).
*Δεν προβλήθηκε επεισόδιο στις 23/11/2000 λόγω μετάδοσης ποδοσφαιρικού αγώνα, και στις 2/4/2001 λόγω μετάδοσης της σατιρικής εκπομπής Δέκα Μικροί Μήτσοι.

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές δραματικές τηλεοπτικές σειρές
Βασίλης Φωτόπουλος

Ο **Βασίλης Φωτόπουλος** (1934 – 14 Ιανουαρίου 2007) ήταν Έλληνας ζωγράφος, σκηνοθέτης, καλλιτεχνικός διευθυντής και σκηνογράφος. 

Γεννήθηκε στην Καλαμάτα το 1934 και σπούδασε ζωγραφική σε νεαρή ηλικία υπό τον Βαγγέλη Δράκο. Στην καλλιτεχνική σκηνή πρωτοεμφανίστηκε ως σκηνογράφος στο θεατρικό έργο «Υπηρέτρια», στην Αθήνα. Εργάστηκε επίσης στο Εθνικό Ελληνικό Θέατρο, το Κρατικό Θέατρο Βορείου Ελλάδος και το Ελεύθερο Θέατρο. 

Το 1964 κέρδισε Όσκαρ  καλλιτεχνικής διεύθυνσης για τη δουλειά του στην ταινία ''Αλέξης Ζορμπάς''. Το 1966 συνεργάστηκε με τον Φράνσις Φορντ Κόπολα στην ταινία You're a Big Boy Now..

Πέθανε στην Αθήνα, στις 14 Ιανουαρίου 2007.

## Θεατρικές παραστάσεις
Κατάλογος ελληνικών θεατρικών παραστάσεων στις οποίες ο Φωτόπουλος εργάστηκε ως σκηνογράφος και ενδυματολόγος

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες σκηνογράφοι
Κατηγορία:Έλληνες σκηνοθέτες
Κατηγορία:Βραβευμένοι με Όσκαρ Καλύτερης Καλλιτεχνικής Διεύθυνσης
Καλλιτεχνική κολύμβηση στους Ολυμπιακούς Αγώνες

Η **[[Καλλιτεχνική κολύμβηση]]** (**Συγχρονισμένη Κολύμβηση** μέχρι το 2017) είναι γυναικείο άθλημα και ένα από τα πιο απαιτητικά, δύσκολα  αθλήματα. Έχει πολλά ονόματα, όπως  Συγχρονισμένη κολύμβηση, μπαλέτο νερού, synchro ή καλλιτεχνική κολύμβηση. Συνδυάζει ευλυγισία, και μουσική αποτελεί ολυμπιακό άθλημα από το 1984.

## Προπόνηση
Η προπόνηση γίνεται μέσα στην πισίνα και  έξω από αυτήν με (απλή γυμναστική.) Περιέχει Ασκήσεις ευλυγισίας, κοιλιακούς, push ups, βάρη και τρέξιμο.

## Αξιοσημείωτα

Αρχικά, στο ολυμπιακό πρόγραμμα εντάχθηκαν το ατομικό αγώνισμα (σόλο) και το ντουέτο. Το 1996 διεξήχθη μόνο το ομαδικό, ενώ από το 2000 διεξάγονται το ομαδικό και το ντουέτο.

## Αγωνίσματα

## Πίνακας μεταλλίων

Ως το 2016.

Η Συγχρονισμένη κολύμβηση απαιτεί οι αθλήτριες να δείχνουν αψεγάδιαστες, ενώ το μακιγιάζ και τα χτενίσματά τους, αποτελούν μέρος της όλης παρουσίασης και ως εκ τούτου μετρούν και στη βαθμολογία.

Το μακιγιάζ τους είναι αρκετά σημαντικό  και χρησιμοποιούν αποκλειστικά αδιάβροχα προϊόντα. Για το χτένισμά τους βυθίζουν μια ζελατίνη χωρίς γεύση ή χρώμα σε χλιαρό νερό και το  στεγανοποιούν. 

Τα μαγιό για συγχρονισμένη κολύμβηση πρέπει να είναι λαμπερά και να πληρούν ορισμένες προϋποθέσεις: 

* Κατασκευασμένο από συνθετικό ύφασμα - αυτό το ύφασμα δεν τεντώνεται κατά τη διαδικασία διαβροχής. 
* Θα πρέπει να είναι βολικό και άνετο σε ασκήσεις ποικίλης πολυπλοκότητας.

Ιδιαίτερη προσοχή δίνεται σε μαγιό για συγχρονισμένη κολύμβηση, στην οποία οι αθλητές φορουν σε διαγωνισμούς. Οι δικαστές έχουν το δικαίωμα να μειώσουν τις βαθμολογίες στις διαγωνιζόμενες αν το μαγιό δεν πληροί ορισμένες απαιτήσεις, είναι ακατάλληλο ή εκτός μόδας.

Υπάρχουν διαφόρα ειδών μαγιό ανάλογα με το πού ο αθλητής πρόκειται να χρησιμοποιήσει μαγιό για συγχρονισμένη κολύμβηση.

* Μαγιό για εκπαίδευση στην πισίνα. 
* Μαγιό για το υποχρεωτικό πρόγραμμα απόδοσης. 
* Μαγιό για οποιοδήποτε πρόγραμμα.

## Ελληνικές παρουσίες
**Ολυμπιακοί αγώνες Παρίσι 2024**

* Ευαγγελία Πλατανιώτη - Σοφία Μαλκογεώργου (6η θέση)

Κατηγορία:Αθλήματα στους Θερινούς Ολυμπιακούς Αγώνες
Κατηγορία:Υγρός στίβος στις Ολυμπιάδες
Κατηγορία:Κολύμβηση
Κατηγορία:Συγχρονισμένη κολύμβηση
Πωλλίνα Σίμονς

Η **Πωλλίνα Σίμονς** είναι συγγραφέας. Γεννήθηκε το 1963 στην Αγία Πετρούπολη, όπου και μεγάλωσε.  Το 1970 μετανάστευσε στην Αμερική, ενώ έχει ζήσει στη Ρώμη και το Παρίσι. Έχει κάνει σπουδές στην Αγγλία και την Αμερική, είναι απόφοιτος του πανεπιστημίου του Κάνσας με πτυχίο στις πολιτικές επιστήμες. Έχει εργαστεί ως δημοσιογράφος σε οικονομικά έντυπα και ως μεταφράστρια, όμως πάντα ήθελε να ασχοληθεί με τη συγγραφή βιβλίων και ετσι έγραψε 8  μυθιστορήματα και ένα βιβλίο μαγειρικής. Σήμερα μένει στη Νέα Υόρκη, είναι παντρεμένη και έχει τέσσερα παιδιά. 

## Εργογραφία
*Tully (1995)
*Red Leaves (1997)
*Eleven Hours (1998)
*The Bronze Horseman (2000)
*Tatiana & Alexander/ The Bridge To Holy Cross (2003)
*The Girl In Times Square (2004)
*The Summer Garden (2005)
*Tatiana's Table (2007)
*Road To Paradise (2007)

## Παραπομπές


Κατηγορία:Ρώσοι μυθιστοριογράφοι
Κατηγορία:Συγγραφείς βιβλίων μαγειρικής
Κατηγορία:Ρώσοι μεταφραστές
Κατηγορία:Ρώσοι δημοσιογράφοι
Αλέαια

Τα **Αλέαια** ή **Αλεαία** ήταν ονομασία αρχαίας τριήμερης εορτής με συνώνυμους αγώνες που τελούνταν στη αρχαία πόλη Τεγέα, στην Αρκαδία προς τιμή της πολιούχου θεάς Αρτέμιδας.

Οι αγώνες των Αλεαίων διεξάγονταν στο χωμάτινο στάδιο της πόλης που βρισκόταν κοντα στον αρχαίο ναό της θεάς, στους οποίους λάμβαναν μέρος άνδρες και παιδιά. Περί των αγώνων αυτών αναφέρει ο Παυσανίας, στα σχόλια περί των ολυμπιονικών ο Πίνδαρος καθώς και επιγραφές που βρέθηκαν τόσο στη Τεγέα όσο και στο Ασκληπιείο της αρχαίας Επιδαύρου.

Κατηγορία:Αρχαίες ελληνικές εορτές
Κατηγορία:Αρχαία Αρκαδία
Αίγαγρος

Ο **αίγαγρος** ή κοινώς **αγριοκάτσικο** (*Capra aegagrus*, *Αιξ ο αίγαγρος*) είναι θηλαστικό και μηρυκαστικό ζώο, που ανήκει στην τάξη των Αρτιοδάκτυλων. Απαντάται από την Ευρώπη ως τη Μικρά Ασία και από την Κεντρική Ασία ως τη Μέση Ανατολή, σε ορεινές περιοχές. Είναι πολύ ευκίνητο ζώο και έχει μεγάλη ικανότητα να σκαρφαλώνει σε κατακόρυφες βραχώδεις πλαγιές. Τα αρσενικά ζουν μοναχικά, ενώ τα θηλυκά σε αγέλες, μέχρι 500 ζώων. Οι αίγαγροι ζουν από 12 ως 22 χρόνια. Στον ελληνικό χώρο γνωστότερο είδος είναι ο αίγαγρος ο κρητικός, αλλιώς κρι-κρι. Το αγριοκάτσικο κινδυνεύει με εξαφάνιση και για το λόγο αυτό στην Ελλάδα το κυνήγι του απαγορεύτηκε.

## Περιγραφή
Το αγριοκάτσικο φθάνει σε μήκος το 1,5 μ. και σε ύψος τα 80 εκ. Το θηλυκό είναι μικρότερο στο σώμα από το αρσενικό και έχει επίσης μικρότερα κέρατα. Είναι πολύ ανθεκτικό στην παγωνιά. Έχει την ιδιότητα να αλλάζει το χρώμα του τριχώματός του ανάλογα με την εποχή. Έτσι, τους καλοκαιρινούς μήνες έχει τρίχωμα ανοικτό καστανό και το χειμώνα γίνεται μαύρο ή σκούρο.

## Αναπαραγωγή
Η περίοδος κύησης διαρκεί 170 ημέρες κατά μέσο όρο. Το θηλυκό γεννά το Μάιο, συνήθως ένα μικρό (σπανιότερα δύο). Τα μικρά είναι ικανά να ακολουθούν τη μητέρα τους αμέσως μετά τη γέννησή τους. Παύουν να θηλάζουν και φεύγουν από τη μητέρα τους έπειτα από 6 μήνες. Τα θηλυκά ωριμάζουν σεξουαλικά στην ηλικία των 1,5-2,5 ετών, ενώ τα αρσενικά στα 3,5-4 χρόνια.

## Υποείδη
* *Capra aegagrus aegagrus* - *Αιξ ο αίγαγρος ο αίγαγρος* (Ίβηξ Bezoar)
* *Capra aegagrus blythi* (Ίβηξ Sindh)
* *Capra aegagrus chialtanensis* (Ίβηξ Chiltan) 
* *Capra aegagrus cretica* - *Αιξ ο αίγαγρος ο κρητικός*. Είναι ο αίγαγρος ο κρητικός ή κοινά (Κρι-κρι). Ζει στα Λευκά Όρη της Κρήτης. Παραλλαγές του είδους αυτού υπάρχουν στην Αντίμηλο, τη Γιούρα και σε άλλα νησιά.
* *Capra aegagrus hircus* - *Αιξ ο αίγαγρος ο αίγος*, *Αιξ ο αίγαγρος ο τράγος* (Κατσίκα)
* *Capra aegagrus turcmenica* - *Αιξ ο αίγαγρος ο τουρκμενικός* (αγριοκάτσικο του Τουρκμενιστάν)
* *Capra aegagrus pictus* - *Αιξ ο αίγαγρος ο παρδαλός*

## Γεωγραφική εξάπλωση
μικρογραφία
thumb|Κρητικό αγριοκάτσικο στον Εθνικό Δρυμό Σαμαριάς
* Αζερμπαϊτζάν
* Αρμενία 
* Αφγανιστάν
* Γεωργία
* Ελλάδα
* Ινδία
* Ιράκ
* Ιράν
* Ισραήλ
* Ιταλία
* Κασμίρ
* Κύπρος
* Λίβανος
* Μπανγκλαντές
* Ομάν
* Πακιστάν
* Ρωσία
* Σλοβακία
* Συρία
* Τουρκία
* Τουρκμενιστάν

## Παραπομπές

* 
* Εγκυκλοπαίδεια 2002, εκδ. 1983, τ.1, σελ. 135.

## Εξωτερικοί σύνδεσμοι
* 
* 

Κατηγορία:Αιγώδη
Κατηγορία:Θηλαστικά της Ευρώπης
Κατηγορία:Θηλαστικά της Ασίας
Βάλτερ Ρερλ

Ο **Βάλτερ Ρερλ** (, 7 Μαρτίου 1947) είναι ένας από τους σημαντικότερους οδηγούς αγώνων. Το αγωνιστικό του παλμαρέ συμπληρώθηκε με επιτυχίες στα τιμόνια ομάδων, όπως, Fiat, Opel, Lancia, Audi, Porsche, Ford και BMW.

## Σταδιοδρομία
Γεννήθηκε στο Ρέγκενσμπουρκ της Γερμανίας. Στην ηλικία των 16 ο Ρερλ ξεκίνησε να δουλεύει στην επισκοπή της πόλης όπου γεννήθηκε και σύντομα κάλυπτε πάνω από 100.000 χλμ. το χρόνο, ως οδηγός του επισκόπου. Έχοντας ήδη εμπλακεί με τον αθλητισμό κάνοντας σκι, έτρεξε το πρώτο του ράλι το 1968.

Ο Ρερλ έγινε ένας από τους αγαπημένους οδηγούς του Παγκοσμίου Πρωτάθλήματος Ράλι τις δεκαετίες του 1970 και του 1980, νικώντας στο Ράλι Μόντε Κάρλο 4 φορές με 4 διαφορετικές εταιρίες. Στο πρωτάθλημα του 1980, το Fiat 131 Abarth τον έφερε στη κυριαρχία του τίτλου. Για πολλούς, εξίσου μεγάλη επιτυχία ήταν η υπεράσπιση του πρωταθλήματος του 1982, όπου ο Ρερλ στο τιμόνι του ξεπερασμένου Opel Ascona 400 μονομαχούσε με την Michèle Mouton, οδηγό της Audi, έχοντας η τελευταία ως πλεονέκτημα την τεχνολογία της τετρακίνησης του Audi quattro. Το 1982 ήταν επίσης η χρονιά όπου κέρδισε το Αφρικανικό Πρωτάθλημα Ράλι.

thumb|left|Ο Ρερλ οδηγεί ένα Quattro το 2005.
Το Πρωτάθλημα του 1983 τον βρήκε στο μπάκετ της πισωκίνητης Lancia 037, προτού μεταβεί για το Πρωτάθλημα του 1984 στο μπάκετ του τετρακίνητου Audi quattro, ένα αυτοκίνητο με το οποίο για πολλούς ταυτίστηκε ο Ρερλ.

Εκείνη την εποχή ήταν συχνό φαινόμενο οι κορυφαίοι οδηγοί να έχουν διευρυμένες αγωνιστικές δραστηριότητες παίρνοντας μέρος σε άλλους θεσμούς ή ακόμα και σε διαφορετικής μορφής αγώνες. Έτσι και ο Ρερλ, αν και εκλεκτικός, συμμετείχε και σε άλλους κορυφαίους θεσμούς. Το τελευταίο γεγονός δεν τον εμπόδισε να γεμίσει τη προσωπική του συλλογή με 14 τρόπαια από ισάριθμους αγώνες του Παγκοσμίου Πρωταθλήματος Ράλι.

Ο Ρερλ έγραψε ιστορία και σε αγώνες δρόμου, ενώ χαρακτηριστικά ο Νίκι Λάουντα τον έχει αποκαλέσει «ιδιοφυία στους τροχούς». Σε ένα αγώνα 24 ώρες του Νουέρμπουργκρινγκ, στις αρχές της δεκαετίας του 1990, όπου επικρατούσαν άσχημες καιρικές συνθήκες, με ισχυρή βροχή και ομίχλη κατά τη διάρκεια της νύχτας, ο Ρερλ αντιμετώπιζε τις στροφές βάση του χρόνου. Παρ’ όλα αυτά ο αγώνας διακόπηκε για αρκετές ώρες.

Τα τελευταία χρόνια, αποτελεί έναν από τους κύριους δοκιμαστές της Porsche, ενώ είναι γνωστούς σε πολλούς για τους χρόνους που «γράφει» με εργοστασιακές Porsche στη φημισμένη και απαιτητική πίστα του Νορντσλάιφε.

## Σχετικά Άρθρα


## Εξωτερικοί σύνδεσμοι
* Επίσημη ιστοσελίδα 

Κατηγορία:Γερμανοί οδηγοί αγωνιστικών αυτοκινήτων
Τρίαθλο στους Ολυμπιακούς Αγώνες

Το τρίαθλο έγινε ολυμπιακό άθλημα το 2000 στο Σίδνεϊ, τόσο για τους άνδρες όσο και για τις γυναίκες.

## Περιγραφή

Το τρίαθλο είναι συνδυασμός τριών αθλημάτων, κολύμβησης, ποδηλασίας και ανώμαλου δρόμου, τα οποία γίνονται διαδοχικά το ένα αμέσως μετά το άλλο. Η χρονομέτρηση είναι ενιαία και νικητής αναδεικνύεται όποιος τερματίσει πρώτος. Παρ' ότι οι αθλητές χρονομετρούνται, εν τούτοις δεν αναγνωρίζεται επίσημο παγκόσμιο ρεκόρ, καθώς τα γεωφυσικά δεδομένα διαφέρουν από τόπο σε τόπο τέλεσης του αθλήματος. 

Το ολυμπιακό τρίαθλο τόσο στο ανδρικό όσο και στο γυναικείο αγώνισμα περιλαμβάνει:

* **Κολύμβηση**: 1500 μ. στη θάλασσα.
* **Ποδηλασία**: 40 χλμ. σε δημόσιο δρόμο.
* **Ανώμαλος δρόμος**: 10 χλμ.

## Νικητές
### Άνδρες

* 2000
**   Σίμον Γουίτφιλντ
* 2004
**    Χάμις Κάρτερ
* 2008
**   Γιαν Φροντένο
* 2012
**   Άλιστερ Μπράουνλι
* 2016
**   Άλιστερ Μπράουνλι

### Γυναίκες

* 2000
**   Μπριτζίτ Μακ Μάχον
* 2004
**    Κέιτ Άλεν
* 2008
**   Έμα Σνόουσιλ
* 2012
**   Νίκολα Σπίριγκ
* 2016
**   Γκουέν Γιόργκενσεν

## Πίνακας μεταλλίων

*Σημείωση*: ως το 2008.

Κατηγορία:Αθλήματα στους Θερινούς Ολυμπιακούς Αγώνες
Κατηγορία:Τρίαθλο
Μοντέρνο πένταθλο στους Ολυμπιακούς Αγώνες

Το μοντέρνο πένταθλο είναι ένα σύνθετο ολυμπιακό άθλημα, το οποίο επινόησε ο Γάλλος εμπνευστής των σύγχρονων Ολυμπιάδων βαρόνος Πιέρ ντε Κουμπερτέν. Εντάχθηκε στις Ολυμπιάδες το 1912 στη Στοκχόλμη ως ατομικό αγώνισμα. Από το 1952 στο Ελσίνκι ως το 1992 στη Βαρκελώνη διεξαγόταν και ομαδικό αγώνισμα. Από το 2000 υπάρχει και αγώνισμα γυναικών.

## Περιγραφή

Το μοντέρνο πένταθλο είναι συνδυασμός πέντε διαφορετικών αθλημάτων: σκοποβολής, ξιφασκίας, κολύμβησης, ιππασίας και ανώμαλου δρόμου, τα οποία διεξάγονται σε μία ημέρα. Οι αθλητές βαθμολογούνται σε κάθε ένα ξεχωριστά και νικητής αναδεικνύεται όποιος συγκεντρώσει τη μεγαλύτερη βαθμολογία.

* **Σκοποβολή**
** Πιστόλι λέιζερ απόσταση στόχου-αθλητή 10μ. 4σετ βολών το σετ ολοκληρώνεται μετα την 5η εύστοχη βολή ή μετά το πέρας 50δευτερολέπτων. Οι αθλητές προσέρχονται στο πεδίο βολής αφού ολοκληρώσουν 800μετρα ανωμάλου δρόμου.

* **Ξιφασκία**
** Ξίφος μονομαχίας (επέ): αγώνας μιας επαφής διάρκειας ενός λεπτού, όλοι εναντίον όλων.

* **Κολύμβηση**
** 200 μ. ελεύθερο σε πισίνα. Βαθμολογείται ο χρόνος, όχι η σειρά τερματισμού.

* **Ιππασία**
** Υπερπήδηση 12-15 εμποδίων σε διαδρομή 350-450 μ. με άγνωστο άλογο.(το άλογο παραδίδεται στον ιππέα με κλήρωση λιγο πριν την έναρξη της προθέρμανσης)

* **Ανώμαλος δρόμος**:
** 3.8 χλμ. σε ανώμαλο έδαφος με τους πρωτοπόρους να ξεκινούν μπροστά. Οι αθλητές ανάλογα με τη βαθμολογία τους στα τέσσερα πρώτα αγωνίσματα ξεκινούν με χρονική υστέρηση από τον πρωτοπόρο. Έτσι ο νικητής του ανώμαλου είναι ο τελικός νικητής του αγώνα. Καθε 800μετρα παρεμβάλλεται η σκοποβολή.

## Αγωνίσματα

## Ολυμπιονίκες
### Ατομικό ανδρών

* 1912
**   Γκόστα Λίλιεχουκ
* 1920
**   Γκουστάβ Ντίρσεν
* 1924
**   Μπο Λίντμαν
* 1928
**   Σβεν Τόφελτ
* 1932
**   Γιόχαν Οξενστιέρνα
* 1936
**    Γκόταρντ Χάντρικ
* 1948
**   Βίλιαμ Γκρουτ
* 1952
**   Λαρς Χαλ
* 1956
**   Λαρς Χαλ
* 1960
**    Φέρεντς Νέμετ
* 1964
**    Φέρεντς Τόροκ
* 1968
**   Μπιορν Φερμ
* 1972
**    Αντράς Μπάλτζο
* 1976
**   Γιάνους Πίτσιακ-Πέτσακ
* 1980
**    Ανατόλι Σταρόστιν
* 1984
**   Ντανιέλε Μασάλα
* 1988
**    Γιάνος Μάρτινεκ
* 1992
**    Αρκάντιους Σκρζιπάζεκ
* 1996
**    Αλεξάντερ Παρίγκιν
* 2000
**    Ντμίτρι Σβατκόφσκι
* 2004
**    Αντρέι Μοϊσέεφ
* 2008
**   Αντρέι Μοϊσέεφ

### Ομαδικό ανδρών

* 1952
**  
* 1956
**   Σοβιετική Ένωση
* 1960
**   
* 1964
**    Σοβιετική Ένωση
* 1968
**  
* 1972
**    Σοβιετική Ένωση
* 1976
**   Μεγάλη Βρετανία
* 1980
**    Σοβιετική Ένωση
* 1984
**  
* 1988
**   
* 1992
**   

### Ατομικό γυναικών

* 2000
**    Στέφανι Κουκ
* 2004
**    Σουζάνα Βόρος
* 2008
**   Λένα Σόνεμποργκ

## Πίνακας μεταλλίων

*Σημείωση*: ως το 2008.

Κατηγορία:Αθλήματα στους Θερινούς Ολυμπιακούς Αγώνες
Στίβος στους Ολυμπιακούς Αγώνες 2008 - Σφαιροβολία Γυναικών

Η **[[σφαιροβολία]]** των γυναικών στο πρόγραμμα του στίβου των Ολυμπιακών Αγώνων του Πεκίνου διεξήχθη την Σάββατο 16 Αυγούστου 2008 στο Εθνικό Στάδιο του Πεκίνου. Συμμετείχαν 35 αθλητές από 22 χώρες. Τα προκριματικά διεξήχθησαν στο πρωινό πρόγραμμα και ο τελικός το απόγευμα της ίδιας ημέρας. Νικήτρια αναδείχτηκε η Νεοζηλανδή Βάλερι Βίλι ενώ το ασημένιο και το χάλκινο μετάλλιο πήγαν σε σφαιροβόλους από τη Λευκορωσία, τη Νατάλια Μιχνέβιτς και την Ναντζέγια Οσταπτσούκ αντίστοιχα.

## Προκριματικά
Οι προκριματικοί ξεκίνησαν στις 09:10 τοπική ώρα (UTC+8). Οι αθλήτριες χωρίστηκαν σε δύο γκρουπ που αγωνίστηκαν ταυτόχρονα σε δύο βαλβίδες. Το όριο πρόκρισης που ήταν 18,45 μέτρα αποδείχτηκε χαμηλό αφού 15 σφαιροβόλοι πέρασαν στον τελικό. Ωστόσο ανάμεσα σε αυτές που δεν προκρίθηκαν ήταν η Ολυμπιονίκης στο Σύδνεϊ Γιανίνα Κορόλτσικ και η Ολυμπιονίκης στην Αθήνα Γιουμιλέιδι Κουμπά.

## Τελικός
Ο τελικός διεξήχθη στις 21:10 τοπική ώρα (UTC+8).

## Παραπομπές
* Επίσημα αποτελέσματα τελικού, IAAF
* Επίσημα αποτελέσματα προκριματικών, IAAF
* Women's Shot Put - FINAL, αναφορά για τον τελικό στο site της IAAF

Κατηγορία:Θερινοί Ολυμπιακοί Αγώνες 2008
Κατηγορία:Σφαιροβολία